<classify> Stand United inatarajiwa kucheza dhidi ya Yanga katika mchezo utakaochezwa Jumanne ijayo kwenye Uwanja wa Taifa, Dar es Salaam kisha Jumamosi kucheza na mabingwa watetezi, Azam FC nyumbani kwao Chamazi.Akizungumza na gazeti hili jana, Msemaji wa Stand United, Isaac Edward alisema mchezo wao dhidi ya Yanga utakuwa ni mgumu kutokana na timu hiyo kuonesha shauku ya kutaka kushinda michezo yake ili kutwaa taji la ligi.Stand United tutakuwa na wakati mgumu kwa sababu ya mechi tulizonazo mbele, ni ngumu na tutakuwa ugenini, tusipojitahidi kufanya vizuri kuna hatari ya kushuka daraja, alisema Edward.Alisema wanahitaji kuonesha juhudi na kupambana kupata pointi tatu katika michezo yao iliyobaki kujiweka kwenye mazingira mazuri.Timu hiyo imeshacheza michezo 22 na kubakiza minne ambayo itahitaji kufanya vizuri ili kuendelea kushiriki ligi msimu ujao baada ya kupanda msimu huu pamoja na Polisi Morogoro na Ndanda FC.Ukiacha Yanga na Azam FC, mchezo mwingine wa ugenini utapigwa Mkwakwani Tanga dhidi ya Coastal Union kisha kumalizia dhidi ya Ruvu Shooting uwanja wao wa Kambarage.  <topic>: MICHEZO 